
magyar  irod.  intéiet  ét  kőnyinyvmda 

KIADÁSA 


Fordítás  joga  minden  nyelven  fenntartva. 
Előadás  joga  fenntartva. 

Copyzight   igrő   by  Fzanklin-Tátóulat, 


Fcankliu-Társalat  nyomdája. 


THOMKA  ZOLTÁN 

HOhWÉDHUSZÁR  KAPITÁNY 
BARÁTOMNAK 


SZERETETTEL 


!• 


SZEMÉLYEK : 


Alezredes Gyenes 

Virrasztó  hvszák  .  Fehér 

Hadnagy Kürthy  Gy, 

Hadapród     Rajnai 

Őrmester    Hegedűs 

Tizedes      Kürti  J. 

Első     huszár     ...Rózsahegyi 

Második     «    Mihály  fi 

Harmadik  «    Pethes 

Negyedik  «    Somlay 

Ötödik        «    Bartos 

Hatodik     «    Pataki 

Bori D.  Ligeti  Juliska 

Az  özvegyasszony  Cs.  Alszeghy  Irma 
Egy  angyal  ....  Bayor  Gizi 
asszonyok,  gyerekek,  huszárok. 

* 

Először  adták  a  Nemzeti  Színházban 
191 6  február  25-ikén. 


ELSŐ  VÁLTOZÁS. 

Éjszaka.  Ritkás  nyirfaerdő  szélén  a 
tartalék-állások  barlangjai,  kunyhói. 
Galícia,  december.  Hó.  Szelid  hajlású 
dmnbokra  látni.  Az  állásokban  huszá- 
rok alszanak,  némelyik  a  földbe  vá- 
gott odúba  húzódott,  ynások  szalmán, 
pokrócokba  burkolva  fekszenek.  A  néző- 
vel szemben  ül  a  virrasztó  huszár,  a 
lába  előtt  pislákoló  tűz.  A  huszár  szür- 
bundában  van.  Nagyon  messze  vala- 
hol egy  árokban  énekelnek  a  bakák, 
ez  az  ének  halkan  szól  attól  a  pillanat- 
tól kezdve,  hogy  a  függöny  felgördült, 
egészen  addig,  amíg  a  második  változás 

elkezdődik. 
Mikor  a  függöny  felgördül,  csönd  van, 
csak  ez  az  ének  hallatszik  sokáig.  Hol 
egészen    halkan,    hol    kissé    erősebben. 
Aztán  egymás  után  két  halvány  villa- 

nás  nagyon  messze  a  dombok  felett, 
az  égen.  Szünet.  Azután  a  két  villanás- 
nak megfelelő  két  ágyúszó  igen  tompán, 
döngő,  szinte  szelid  hang.  Nagy  szünet. 
Szünet  után 

Alezredes 

felgyűrt     gallérban,      villamos      zseb- 
lámpával  maga    elé    világítva,    jobbról 
lassan  jön. 

KÉT   TISZT 

követi  az  alezredest. 

Virrasztó  huszár 
feláll  és  tiszteleg. 

Alezredes 
megáll  előtte. 
A  parancsnok  úr  hol  van? 

Huszár. 

Alezredes   úrnak   alázatosan   jelen- 
tem,   alszik.     E    pillanatban     balról 

megjelenik  a  hadnagy.  Alezredes  úrnak 
alássan   jelentem,    már   itt    is    van. 

Alezredes 
a    hadnagy  tisztelgésére  válaszolva. 

Szervusz   Barna.   Xo   mi  újság? 

Hadnagy. 

Alezredes  úrnak  alázatosan  jelen- 
tem magam,  mint  az  ezred-tartalék 
parancsnoka    és    alázatosan    jelentek 

kilencvennégy  főt. 

Alezredes. 
Jó  helyetek  van? 

Hadnagy. 

Jó  nekünk  minden,  ahol  egy  kicsit 
lehet  aludni. 

Alezredes 
végignéz  az  alvó  huszárokon. 
Milyen  jóízűen  alszanak. 

Hadnagy. 
Megérdemlik. 

Alezredes. 

Bezzeg  tegnap  reggel . . .  hogy  vere- 
kedtek ott  lent  a  vasútnál .  .  .  ahol 
beszakadt  az  árok. 

Huszár. 

Alezredes  úrnak  alássan  jelentem, 
attul    alszanak    olyan    édesdeden. 

Alezredes. 

Na  gyerünk.  Hagyjuk  őket.  Vir- 
rasztó huszárhoz.)  Te  meg  fiam,  vi- 
gyázz a  tűzre,  fel  ne  gyújtsd  a  házat. 

Huszár 
tiszteleg. 
Parancsára  igenis  alezredes  úr. 

Alezredes 
a  hadnagyhoz. 
Na  erigy  Barna,  most  már  feküdj  le 
te  is.  Fáradt  vagy. 

Hadnagy. 

Csak  odáig  a  nagy  fáig  kísérem 
alezredes  urat  .  .  .  addig  még  az 
enyém  a  világ  .  .  .  Balra  mutat. 

Alezredes 

elindul    balra,     tisztek    utána. 

HüSZ.\R 

mereven   áll,    utánuk   néz,   mikor  már 

künn  vannak,  akkor  is.  Aztán  visszaül 

a    helyére    és    megpiszkálja    a    tüzet. 

Pipázik 

Szünet. 

Két  villanás,  szünet,  kétszer  döng 
az  ágyú.  Az  ének  egyre  szól. 

Függöny. 


MÁSODIK  VÁLTOZÁS. 

Kis  parasztszoba.  Decemberi  hajnal, 
napfelkelte  előtt.  Jobbról  és  balról 
egy-egy  magasra  vetett  ágy.  A  közé-  \ 
pen  asztal  és  két  szék.  Hátul  középen  \ 
ablak.  Jobbról  elől  ajtó.  I 

Mikor  a  függöny  felgördül,  a  szín-  i 
pad  üres.  A  következő  pillanatban  jobb^  \ 
ról  jön  két  parasztasszony:  Bori  és  a 
másik  özvegyasszony.  Bori  égő  gyertyát 
hoz,  az  asztalra  állítja,  az  özvegy  tintát, 
tollat,  levélpapirost  hoz,  leteszi  az 
asztalra,  leül,  íráshoz  készülődik. 

Özvegy. 

Azt  mondja  a  János,  ha  hétig  meg- 
írjuk a  levelet,  még  elviszi.  Most  hat 
óra.  Hétig  kétszer  is  leírom.  Tíz 
órára   benn  van  az   állomáson.    Eg}^ 

Óra  húszkor  elviszi  a  vonat.  Ne  sírj, 
Borika. 

Bori. 

Nem  sírok.  Két  tábori  lapot  koto- 
rász elő. 

Özvegy 

a  tollat  próbálgatja. 

Dehogy  nem  sírsz.  Mindig  sírsz. 
Tegnap  reggel  kaptad  alezredes  úr 
levelét,  azóta  nem  volt  perc,  hogy  ne 
sírtál  volna. 

Bori. 

Nem  sírok. 

Özvegy 

Nem  is  szabad. 

Bori. 

Hát  te  nem  sírtál,  mikor  elesett 
az  urad? 

Özvegy. 

Eleinte  én  is  sírtam.  De  aztán 
abbahagytam.    Mert    a    g^^erekek    is 


11 


A   FEHÉR    FELHŐ. 


velem  sírtak.  Aztán  láttam,  hogy  ha 
én  nem  sírok,  akkor  ök  is  hallgatnak. 
Mer  akkor  nem  fáj  nekik  az  édes 
apjok.  Hát  visszatartottam.  Aztán  le- 
szoktam róla.  A  gyerek  ilyen  ám. 
Minek  kínozzam  szegény  négy  kis 
porontyot,  elég  baj  nekik,  hogy  árván 
maradtak. 

Bori. 

Nem  is  tudják,   mi   az. 

Özvegy. 

Az  enyémek  még  mindig  kérdezik, 
visszagyön-e  az  édesapjok? 

Bori. 

Majd  kérdik  holnap  már  az  enyé- 
mek is.  Mind  az  öt.  Mit  mondok 
nekik?  Mit  szokás  mondani? 

Özvegy. 

Azt  szokás  mondani,  mink  régi 
özvegyek    itt    mind    azt    mondjuk: 

visszagyön.  Meg  azt  mondjuk:  maid 
találkozunk  vele  a  felhők  fölött. 

Bori. 
Régi  özvegyek  ezt  mondják? 

Özvegy. 
Ezt. 

Bori. 

A  felhők  fölött? 

Özvegy. 

Azt  nagyon  szereti  a  gyerek.  Néha 
látom,  amint  csomóba  állanak  itt  a 
hegy  alatt  és  nézik  azt  a  nagy  fehér 
felhőt. 

Bori 
elgcnidolkozva. 

Régi  özvegyek  ezt  mondják? 

Özvegy. 
Ezt. 

Szünet. 

Bori. 
Hányan  vagytok  özvegyek  a  faluba  ? 

Özvegy. 

Mostanig  heten  voltunk.  Most  teg- 
nap óta  .  .  .  veled  együtt  nyolcan 
vagyunk. 

Bori. 

Az  is  mind  huszár  volt? 

Özvegy. 

Mind.  Innen  mind  huszárokat  visz- 
nek. A  gyáriak,  azok  tüzérek.  De  a 
falubeliek  mind  huszárok.  Isten  nyu- 
gosztalja őket. 

Bori 

a  haloldali  ágyhoz  megy. 

Csöndesen ! 

Özvegy 
a  jobboldali  ágyhoz  megy. 
Alszanak.  Az  enyémek  is.    Visszaül 
az  asztalhoz.   Hát  írjuk  Borika.  Mi  az 
a  kezedben? 

Bori. 
Ez  itten  a  Péter  utolsó  tábori  lapja. 
Ez    meg    amit    az    alezredes    úr    írt. 
Te  is  ilyet  kaptál? 

Özvegy 

átveszi. 

Ilyet.  De  azért  mindenkinek  mást 
ír,  Aszongya :  olvassa.  «Tisztelt  asz- 
szonyság,  fájdalmas  szívvel  értesí- 
tem, hogy  férje  ura,  nekem  derék 
vitéz  huszárom,  Gyetvai  Péter  tize- 
des tegnap  egy  roham  alkalmával 
szívén  golyótól  találva  hazájáért  és 
királyáért  hősi  halált  halt.  Szegény 
ló  huszáromat  a  raj  vonaltól  százötven 
lépésnyire  temettük  el.  Pénz,  vagy 
értéktárgy  nem  volt  nála.  A  magyar 
haza  hálás  lesz  ezen  áldozatért  vitéz 
fiának,  a  jó  Isten  pedig  meg  fogja 
vigasztalni  özvegyét  és  árváit.  Isten  ál- 
dását kérem  a  hős  családjának.  Szent- 
királyi Nagy  Kálmán  huszáralezredes, 
ezredparancsnok.v)  Ne  sírj   Borika. 

Bori. 

Nem  sírok. 

Özvegy 

tollat  fog. 
Erre  mink  szépen  válaszolni  szok- 
tunk. 

Bori. 

Özvegyek  így  szokták? 
Özvegy. 

így- 

Bori. 
Hát   aki   nem   tud   írni? 

Özvegy. 

Az  úgy  csinál,  mint  te.  Mással 
írat.  Csépi  Julisnak  is  én  írtam. 
Hangosan  mondja,  sillahizálja,  amint 
ir.  Kelt  levelem  ezerkilencszáztizenöt 
december    huszonnegyedikén  . . . 

Bori. 
írjad,   hogy   nagyon   szerettük. 

Özvegy. 

Nem    úgy    kell.    Sillahizálva.    Ezen 
sorokkal  kezdem  .  .  .   dicsértessék  ,  .  . 

Bori. 
Azt  csak  írhatod,  hogy  szerettük. 

Özvegy 

sillabüálva. 
.  .  .  csér-tes-sék  az   Ür  Jézus  szent 
neve,   a   legszentebb   oltári   szentség- 
ben,   mindörökkön    örökké  .  .  . 

Bori. 


Ámen. 


Ámen. 


Özvegy 
írva. 


Bori. 
Most   írjad,    hogy   szerettük. 

Az  egész  diktálás  alatt  végig  az  özvegy 
szinte  kíméletlenül  mindig  azt  írja, 
amit  ő  akar,  tekintet  nélkül  arra,  hogy 
Bori  mit  diktál. 

A  fehér  felhő.  T^  2 

Özvegy 
ir,  sillahizál. 

És  kívánom  a  jó  Istentől  .  .  .  hogy 
ezen  pár  soraim  .  .  . 

Bori. 
Mer  jó  ember  vót  ,  .  . 

Özvegy. 

A  legjobb  egészségben  és  örömben 
találja  vitéz  alezredes,  úgy  szoktuk: 
méltóságos  vitéz  alezredes  urat. 

Bori. 

Hát  azt  írjad,  hogy  köszönöm  ezen 
pár  sorait. 

Özvegy. 

Azt  lehet.  írja.  Köszönöm  ezen 
pár  sorait. 

Bort. 

Felejthetetlen  drága  jó  igazi  tár- 
sam vót. 

Özvegy. 
Szíves  jóságát,   hogy  .  .  . 

Bori. 

Kedves     szép     derék    testem,     két 
szemem,  igazi  jó  párom  .  .  . 

Özvegy. 
Eltemettetéséről   tudósított. 

Bori. 
Igaz   jó   párom,    azt   beleírtad? 

Özvegy. 

Beleírom :  igaz  jó  párom.  Eltemette- 
tésé .  .  . 

Bori. 

Szép  derék  testem,    ibolyakék  sze/- 
raem  .  .  . 

Özvegy. 

Az   nem   való    bele.    Csak   igaz    jó 
párom. 

10  2* 

BORI- 

könyörögve 

Kék  szemem. 

Özvegy. 

Nem  szoktuk  írni. 

Bori. 
Özvegyek  nem  szokták? 

Özvegy. 

Nem.    Csak    így :    köszönöm    atyai 
jóságát. 

Bori. 

írjad:  Bár  egy  helyt  haltam  volna 
meg  kedves  igaz  társammal  .  .  . 

Özvegy 

sillahizálva. 
Atyai .  .  .  jóságát. 

Bori. 
Hogy  egy  helyt  nyugodhatnék  vele, 
a  hideg  földben,  Galíciában. 

Özvegy. 
Jóságát. 

Bori. 

Hát  nem  azt  írod? 
Özvegy. 

Azt  írjuk  .  .  .  Előre  elmondja  az  egé- 
szet. «Atyai  jóságát,  mellyel  boldo- 
gult uramnak  világéletében  szerető 
parancsnoka  volt.»  Ezt  egyszer  a 
tisztelendő  úr  így  mondta,  hogy  így 
írjuk,  azóta  mink  özvegyek  mindig 
így  írjuk.  írja.  Mellyel  bol-do- 
gult  ... 

Bori. 

írjad,  hog3^  most  már  minden  gond 
az   enyém      és  .  .  .    minden   gond  .  .  , 

Özvegy. 
Bol-do-gult   u-ram-nak  .  .  . 

Bori. 
Utolsó    tábori    lapját    imakönyvbe 

örözzük...  aki  tegnapelőtt  jött,  két  da- 
rab, fekete  cérná-^^al  kettő  összevarrva. 

Özvegy. 
írva. 
Vi-lág-é-le-té-ben  .  . . 

Bori. 

Akibe  ezt  írja:  Olvassa  a  gyertya- 
világnál.  «Édes  gyermekeim,  aranyba^ 
ezüstbe,  felvirágozva  lovagolunk ,  a 
muszkának,  leng  a  zászló  és  szól  a 
zene.» 

Özvegy 

rendületlenül  ír  tovább. 
É'le-té-ben  .  .  ,   sze-re-tő  .  . . 

Bori. 
Ezt  nem  írod  bele? 

Özvegy. 

Nem  Borika,  csak  ahogy  szoktuk: 
szerető  parancsnoka. 


•22. 

Bori. 

írjad :  Karácsonyra  küldtem  ueki 
csomagot,  tábori  posta  380.  szára, 
fehér  cukrot,  dohányt,  tábori  lapot, 
vöröshagymát,  sósborszeszt,  zsíros  po- 
gácsát .  .  .  azt  ne  küldjék  vissza, 
osszák  szét  a  huszárok  közt. 

Özvegy. 

Pa-rancs-no-ka  volt  .  .  .  Azt  úgy 
is  szétosztják. 

Bori. 

Hát  akkor  azt  ü-jad ;  «Sok  leveleit 
könnyhullatással  olvastuk.» 

Özvegy. 

Azt  lehet.    írja.  Sok   le-ve-le-it  .  .  . 

Bori. 
És  nincsen   arra   vigasztalás. 

Özvegy. 
Le-ve-le-it.  Azt  nem  szabad,  hogy 
nincsen    vigasztalás.    Le-ve-le-it. 

Bori. 
Mér  nem  szabad? 

Özvegy. 

Mert  a  jó  Isten  megvigasztalja  az 
özvegyet  meg  az  árvát.  Könny- 
hul-la-tás-sal ... 

Bori. 

Megvigasztalj  a  ? 

Özvegy. 

Nem  szabad  megsérteni  az  alezredes 
urat.  Hul-la-tás-sal  ol-vas-tuk.  Most 
azt  írjuk:  «Vigasztalást  találok  öt 
gyermekem  nevelésében  és  a  jó  Isten 
irgalmában.)) 

Bori. 
Hát  Írjad. 

Özvegy. 

Vi-gasz-ta-lást. 

Bori. 
írjad:  «Azért  boldog  felvirradásom 
nem  lesz  többé  soha.» 

Özvegy. 

.  .  .  talást  talá-lok  öt  gyer-me-kem... 
Ne  sírj   Bori. 

Bori, 

Nem  sírok.   Most  nem  hallják.   Az 
ágyra  néz.  Alszanak. 

Özvegy. 
Ne-ve-lé-sé-ben.   És  .  ,  . 

Bori. 

Ki    pótolja    apjukat?     Mutatja     a 
levélen,  hogy  írja  bele. 

Özvegy. 
És  a  jó  Is-ten.  .  . 

Bori. 
Ki  pótolja   apjukat? 

Özvegy. 
Is-ten  ir-gal-má-ban. 

Bori 
kissé  lázongva. 

írjad,  hadd  feleljen  rá.  Ki  pótolja 
apjukat? 

Özvegy. 

Ir-gal-mában.  Emeltebb  hangon. 
Majd  én  .  .  .  póto-lom  .  .  .  apjukat  .  .  , 
addig  .  .  .  amíg  .  .  .  odafenn  .  .  .  vi- 
szontlát-ják  .  .  .    meglátják  .  .  . 

Ezekre  a  szavakra  a  jobboldali 
ágyban  egy  kis  gyerek  csodálkozva 
dugja  ki  a  fejét  és  figyelve  néz  le  a  két 
asszonyra. 

Bori. 

írjad  úgy :  Amíg  odafent  talál- 
koznak szép  vitéz  édesapjukkal. 

A  baloldali  ágyból  két  gyerekfej 
emelkedik  ki. 

Özvegy. 

Odafenn  .  .  .  meglátják  .  .  .  szép  vi- 
téz .  .  .    huszár  .  .  .    édes    apjukat  .  .  . 

A  jobboldali  ágyból  egy  másik 
gyerek  bújik  elő. 

Bori. 
Odafenn  ...  a  fehér  felhő  .  .  .  fölött... 

Özvegy 
Írja. 

Fenn  ...  a  fehér  .  .  .  felhő  .  .  .  fö- 
lött .  .  . 

A  jobboldali  ágyból  még  két  gyerek 
bújik  elő. 

Bori. 

Találkozunk  mindnyájan  .   .  . 

Özvegy. 
Ta-lál-ko-zunk .  .  . 

A  baloldali  ágyban  egymás  után  még 
három  gyerek  jelentkezik. 

Özvegy. 

Mindnyájan  .  .  .  akik  e  földön  .  .  . 
szp-ret-tük  egy-mást  .  .  .  így  .  .  .  így 
jó  lesz. 

A  gyerekek  mozdulatlanul,  csodál- 
kozva néznek  le  a  gyertyavilágba  a  két 

asszonyra.     Az  asszonyok  nem  látják 
ókét. 

Bori. 
Szinte  ijedten. 
Hát  többet  nem  írsz? 

Özvegy. 
Nem  szoktunk  többet. 

Bori. 
Mért  nem  szoktatok  többet?  Hát 
csak  ennyit  írsz?  Nagyon  elérzéke- 
nyülve. Azt  még  bele  köllene  írni  .  .  . 
hogy  .  .  .  azt  is  tudja  .  .  .  hogy  .  .  . 
megtette  a  kötelességét...  többet  nem 
kívánhatnak  tüle  .  .  .  mindenit  oda- 
adta .  .  .  Szegény  ember  vót  .  .  .  Pénz- 
tárgyak .  .  .  értéktárgyak  .  .  ,  nem  ma- 
radtak utána  ...  A  kötelességit  mégis 
megtette  .  .  .  mink  most  már  többet 
nem  adhatunk  .  .  . 

Özvegy 

irás  közben. 
Azt   úgyis   tudják,    Borika. 

Bori. 

Hadd  tudják  is  meg. 

Kopogtatás  az  ablakon. 
Künn  már  világosodik. 
A    következő    beszélgetés  alatt    a    gye- 
rekek egymás  után   ismét   elbújnak   az 
ágyban. 

Bori. 
Ki  az? 

Egy  hang. 
A  postás. 

Özvegy. 

Mindjárt  megvagyunk,  János  bácsi. 
ír.   "Ezzel  bezárom  levelem  és  mára 
dok    hü    tisztelője    özvegy    Gyetvai 
Péterné  Borbála. 

Ujabb  kopogtatás. 

Özvegy. 

Hozom  már,  csak  az  átrecot  írjuk 
rá. 

Bori 

nyújtja    feléje    az    egyik    tábori    lapot. 

Itt  .  .  .    ezen    rajta    van    az    átrec. 

Özvegy 
irás  közben. 

Tudjuk  azt  mi  régi  kilences  özve- 
gyek. Méltóságos  vitéz  huszár  al- 
ezredes Szentkirályi  Nagy  Kálmán 
úrnak,  tábori  posta  háromszáznyolc- 
van. 

Bori 

veszi  és   kiviszi  a   kész  levelet. 

Özvegy. 

Vigyázz,  el  ne  kend.  Összeszedi  az 
írószert,    megy   utá?ia,    el. 

Napfelkelte.    A    szoba  világosodik. 

Szünet. 

A  gyerekek    egymás    után  isméi  kidug- 
ják  fejüket  az  ágyakból,   előbb   a   jobb 
ágyból,    aztán   a    baloldaliból. 

Őrmester  fia 
átszól  a  másik  ágyba. 

Na,  ugye  mindig  mondtam.  Ides 
apám  ott  van  fönn  a  fölhön.  Nem 
hittétek. 

TlZEDKS    FIA. 

a  másik  ágyon. 

Nemcsak  a  te  apád  van  ott,  az 
enyém  is  ott  van. 

Őrmester  fia. 

A  tied  is  ott  van,  meg  az  enyém  is 
ott  van. 

Tizedes  fia. 

Mer  a  huszárok  mind  ott  vannak. 

Őrmester  fia. 

Azt  írták  a  papirosra  .  .  .  azt  írták 
a  papirosra  . . .  idesapját  meglátha,ssa, 
levélbe  írták. 

Szünet,  nagyra  m.eresztett  szemmel 
néznek  egymásra. 

Harmadik  gyerek. 

Azt  írták,  aki  íömegy  a  fölhöre, 
megláthassa  az  édesapját. 

Őrmester  fia. 
Hát   hogy   mész   föl   a   fölhöre? 

Harmadik  gyerek. 
Hát  a  hegy  tetejirül. 

Őrmester  fia. 
Hát  ha  nem  is  azon  a  fölhöii  van? 

Harmadik  gyerek. 

De  azon  van.  Mer  ez  a  mi  fölhönk. 
Ez  mindig  ott  van  a  hegy  tetején. 
Ez  az  odavalósi  fölhö.  Mindig  ott  van. 

Tizedes  fia 
lemászik  az  ágyról. 

Őrmester  fia. 
Hova  mászol? 

Tizedes  fia 

nagy  titkolódzva. 

Most  mingyár  gyerünk  föl  a  hegyre... 
meg  onnat  a  fölhőre  .  .  .  most  nem  lát 
senki  .  .  . 

Már  két  másik  is  mászik  lefelé. 
Öltözködni   kezdenek. 

Őrmester  fia 

szintén  lemászva. 

Gyerünk  .  .  ,    Idesapámhoz  .  .  . 

Mind  lemásznak. 

Nagy   öltözködés. 

Harmadik  gyerek. 
Pszt !  Gyön  valaki. 

Mind  összekiíporodik. 

Harmadik  gyerek. 

Nem  a !   Nem  gv'ön  senki. 
Sietve  öltöznek,   némán,   izgatottan. 

Őrmester  fia. 
Aztán    mit    fog    szólni    idesapám, 
ha  meglát? 

Tizedes  fia. 
Meg  fog  csókúni. 

Harmadik  gyerek. 

Nem  fog  szólni,  mer  nem.  szólhat, 
mer  meghalt. 


Őrmester  fia. 

Nem  halt  meg.  Idesapám  elesett  a 
csatába. 

Harmadik  gyerek. 

Mégis  meghalt. 

Őrmester  fia. 
Akkor  mér  nem  tették  a  temetőbe? 

Harmadik  gyerek. 

Mer  a  huszárok  mind  főmennek  a 
fölhöbe  .  .  .  mikor  meghalnak  .  .  .  ír- 
ták, levélbe  írták  .  .  .  Viszontlátja 
egymást  .  .  .  azt  írták  .  .  . 

Nagy  csönd,  szünet.  Elgondolkoz- 
nak. 

Aztán  lassan  elindulnak,  lábujj- 
hegyen kimennek  az  ajtón.  Az  utolsó 
elfújja  a  gyertyát.  A  nap  vörösen  süt 
be  a  szobába.  Most  a  szoba  rövid  ideig 
üres.  Szünet. 


Függöny. 

A  falu  vége.  Két-három  ház.  Egyre 
világosodik.  Hátul  nagy  hegy,  amelyre 
szerpentin-út  vezet  fel.  Az  útnak  három 
szakasza  látszik  egymás  fölött,  a  leg- 
alsó balról  jobbra  emelkedik,  a  középső, 
jobbról  balra,  a  legmagasabb  ismét 
balról  jobbra,  ez  a  legmeredekebb  a 
három  közül,  ez  már  belemegy  a  nagy 
felhőkbe,  amelyek  a  sziklás  hegy  ormát 
körülveszik.  Kevés  hó. 

Mikor  a  függöny  felgördül,  az  előb- 
beni  kileíic  gyerek  közül  hét  jobbról  lo- 
pódzva  jön.  Bemennek  a  házakba,  az 
egyikbe  kettő,  a  másikba  egy,  a  harma- 
dikba megint  kettő.  Kettő  pedig  elszalad 
balra.  Most  jobbról  bejön  a  még  hiányzó 
kettő,  hoz  magával  három  idegen  gye- 
reket. A  házakból  egymás  után  lopódz- 
nak  ki  azok,  akik  az  iméyit  bementek. 

mindenikből  néhány  gyereket  hoznak 
magukkal.  Visszajön  a  balra  elszaladt 
két  gyerek  is,  ez  is  hoz  újabb  gyerekeket. 
Összesen  huszonheten  vannak.  Sut- 
togva beszélnek,  sokáig,  a  hegy  alatt 
csoportba  verődve,    mutogatnak    fölfelé. 

Harmadik  gyerek. 
Azon  a  fölhön?   Felmutat  a  hegyre. 

Őrmester  fia. 

Azon. 

Mind  köréjük  csoportosulnak  és 
nagyon  halkan  suttogva  folytatják,  de 
aztán  valamennyien  egyszerre  hangosan 
kezdenek  beszélni. 


Ő 


rmester  fia. 


Csönd!  Xe  beszéljen  senki.  Egy 
szót  se  halljak.  Nesze  neked,  kiabál- 
tatok, most  itt  van  idesanyám. 

Özvegy  és  Bori  jobbról  jönnek. 

Özvegy. 

Mondom,   megint  a  hegy  alatt  ál- 
lanak. 

Bori, 

A     felhőt     nézik.     A     gyerekekhez. 
Mér  gyöttetek  ki  ilyen  korán? 

Tizedes  fia. 

Csak  kigyöttünk ! 

A  gyerekek    lassan    a  hegy  jelé  hú- 
zódyiak.  Két  házhói  két  asszony  jön  ki. 

Özvegy. 
Mit  csináltok  itten? 

Őrmester  fia. 
Fölmegyünk  a  hegyre. 

Özvegy. 
Mindnyájan? 

Őrmester  fia. 
Mind,  ahogy  itt  vagyunk. 


38 


HARMADIK    VÁLTOZÁS. 


Özvegy. 

Aztán  minek  mentek  föl? 
Három  asszony  jön  balról. 

Őrmester  fia. 
Csak  fölmegyünk. 

Özvegy. 
Minek  mentek  föl? 

Őrmester  fia. 
Csak  fölmegyünk. 

Özvegy. 

Arra  felelj,  amit  kérdezek.    Minek 
mentek  föl? 

Őrmester  fia 
sírva. 

Csak  fölmegyünk ! 

Özvegy. 

Ne  bőgj,  minek  bőgsz,  hiszen  hoz- 

zád    se     nyúltam.     Arra     felelj,    mit 
kerestek  fönn  a  hegyen? 

Még   jön  két  asszony.    A  harmadik 
házból  zs  jön  két  asszony. 

Harmadik  gyerek. 
Idesapámat  keressük. 

Hosszú  szünet. 

Őrmester  fia. 

Azt   mondták  .  .  .   azt  írták  .  .     ott 
fönn  megláthassuk  ...  a  fölhön  van... 

Harmadik  gyerek. 

Mer   mind   ott   vannak   a   magyar 
huszárok.  Bizony. 

Bori. 

Hadd  menjenek  fel.  Hadd  menjenek 
fel  szegén37'ek. 

Őrmester  fia 

özvegyhez. 

Hadd  menjünk  idesanyáml 

Özvegy 

Borihoz. 

Aztán  minek  menjenek  fel?  Annál 
rosszabb,  ha  fölmennek  .  .  .  Aztán  .  .  . 
Aztán  .  .  . 

Őrmester  fia 

csökönyösen. 

Hadd  menjünk  föl  ides  anyám! 

Bori 
a  gyerekekhez. 

De  nem  elég  ám  a  hegyre  menni  .  .  . 
Fel  kell  mászni  a  felhőre  is ! 

Őrmester  fia. 

Hadd  menjünk  föl  idesanyám. 

Az  egyik  asszony. 

Hadd  menjenek  fel.  A  gyerekekhez. 
Ott  fönn  aztán  a  keresztnél  imádkoz- 
zatok.   Aztán   megint   legyöhettek. 

Egy  másik  asszony 
gyereke  kendőjét  igazgatva. 

Csak  lassan  menjetek,  ne  szalad- 
jatok. 

Özvegy. 

Jól  van,  nem  bánom,  menjetek  fel, 
a  keresztnél  mondjatok  egy  Mi- 
atyánk-ot,  pihenjetek  egy  kicsit,  az- 
tán gyertek  vissza. 

Őrmester  fia. 
Hadd  megyünk  a  fölhöre  is. 

Özvegy. 

Hát  ...  ha  tudtok  .  .  .  menjetek 
fel  rá. 

Bori 
gyerekei  ruháját  igazgatva. 

Menjenek  .  .  .  aztán  legalább  nyug- 
tom lesz  tőlük. 

Egyes  asszonyok  a  gyerekek  ken- 
dőit kötözgetik,  mások  a  sapkát  húz- 
zák jól  a  fiuk  fillére. 

Egyik  asszony. 

Hát  ha  tudtok,  menjetek  íqI  a 
fölhőre  is. 

Őrmester  fia. 

Szabad  fölmenni  rá? 

Bori. 
Szabad. 

Őrmester  fia. 

Meglátom  ott  idesapámat? 

Bori. 

Ha  feljutsz  rá,  meglátod. 

Egyik-másik  gyerek  énekelni  kezd. 
Már  indulnak  is.  Aztán  mind  énekel. 
Az  ének  a  függöny  legörd ültéig,  aztán 
azon  túl  is  most  már   szünetlenül   szól. 

Énekelve,  mind,  lassan,  mint  va- 
lami kis  processzió,  kimennek  a  szín- 
padról, balra.  Az  asszonyok  csomóba 
verődve  néznek  titánuk.  Nem  sir  senki. 
Közben  még  jön  néhány  asszony. 
Mikor  a  gyerekek  már  mind  kimentek. 

Egy  harmadik  asszony 
aki  most  jött. 

Hova  mennek  a  gyerekek? 

Bori. 

Hadd  menjenek  szegények  .  .  .  azt 
mondják,  felmennek  a  hegyre,  a 
hegyről  a  felhőre,  a  felhőről  az  égbe, 
ott  meglátják  az  idesapjukat .  .  . 
azt  mondják.  Most  már  hagyni  kell 
őket .  .  .  egyszer  már  menjenek  f el .  .  . 

A  gyerekek  balról  jobbra  jövet 
megjelennek  az  első  útszakaszon.  Éne- 
kelve mennek  felfelé. 

Az   EGYIK   ASSZONY. 

Ahun  mennek  már. 

Az  asszonyok  mind  a  színpad  kö- 
zepére gyűlnek. 

Bori. 
Hadd  menjenek  fel  egyszer. 

Néhány  asszony  integet  feléjük. 
Néhány  gyerek  visszaint,  aztán  jobbra 

elhúzódnak,  eltűnnek  a  néző  elöl.  Éne- 
kelnek. 

Ugyanekkor  balról  három  új  asszony 
jön. 

Ujon  jött  asszony. 

Miféle  éneklés  ez?  Precesszió? 

MÁSODIK    ASSZONY. 

A     gyerekek  .  .  .     mennek     föl .  .  . 

Halkan  magyarázza  a  többit  az  újon 
jött  asszonyoknak. 

A  gyerekek  r,iegjelennek  a  második 
útszakaszon,  jobbról  balra  menet  éne- 
kelve m,ennek  fölfelé. 

Az  orgona  lágyan  szólani  kezd. 

Az  asszonyok,  akik  az  imént  ön- 
kéntelenül is  a  gyerekek  menetének 
irányába  jobbra  húzódtak,  most  lassan 
alul  visszakísérik  a  gyerekeket  jobbról 
balra  és  akkor  érnek  a  színpad  bal 
végébe,  mikor  a  gyerekek  fönt  balra 
kimentek.  Az  ének  szól,  az  orgona 
egyre    erősebb,    teljes    erejével   azonban 

csah  abban  «  pillanatban  szólal  meg, 
amikor  a  gyerekek  menetének  eleje 
a  legfelső  útszakaszon  balról  jobbra 
menet  megjelenik.  A  nagy  felhő  a  nap- 
felkeltében aranyos  sárgán,  vörösesen 
kezd  izzani  és  egyre  fényesebbé 
válik. 

Az  asszonyok  mÍ7itegy  megriadva 
m,egállanak  a  színpad  baloldalán, 
szűk  csoportba  verődve. 

A  gyerekek  most  megjelennek  a 
legmagasabb  útszakaszon,  balról  jövet. 
Ez  az  útszakasz  már  a  felhőkbe  megy 
bele,  úgy,  hogy  a  gyerekek  már  a  felhők 
közt  járnak,  egy-egy  pillanatra  egyik- 
másik  el  is  tűnik  a  felhőfoszlányok 
mögött,  de  nagyjából  mindig  látni 
őket.  Az  ének  és  az  orgona  teljes  erő- 
ből szól. 

Az  asszonyok  most  lassan  a  hegy 
közepének  irányában  mennek  és  a 
hegy  lábához  közel  állanak  meg,  háttal 
a  közönségnek.  Mindnyájan  felnéz- 
nek. 

Bori. 
Elragadtatott  hangon. 

Asszonyok !  .  ,  .  Nézzétek !  .  .  .  már 
a  felhőben  járnak. 

Özvegy 
csodálkozva,    reszkető  hangon. 

Mennek  be  a  felhőbe! 

Első  asszony 
hangoian. 

Uram  Jézus  !  a  felhőbe  mennek !  .  .  . 

Az  egész  csoport  lassan  megindul 
és  egészen  a  hegy  lábáig  megy. 

Bori 

elragadtatott,  érzékeny,  ünnepélyes 
hangon. 

Asszonyok  .  .  .  asszonyok  .  .  .  csuda 
történik !  .  .  .  Árva  gyerekek  mennek 
az  idesapjukhoz !  .  .  . 

Mind  térdre  borulnak  a  hegy  Iá- 
bánál. 

A  nap  süti  a  felhőt,  a  felhő  is,  a 
gyerekek  menete  is  egyre  jobban 
fénylik.  Alul  a  hegy  lábánál  kis 
homály  ereszkedik  le  a  csoportra. 
A  hegytető  a  felhővel  és  a  gyerekekkel 
túlvilági  fényben  ég.  Az  ének  szól, 
mintha  tízszer  annyi  gyerek  énekelne, 
az  orgona  dörögve  kiséri,  a  hegytető 
ragyog,  zeng,  zúg.  Az  asszonyok  egy- 
máshoz szorulva,  egy  nagy  csomóba, 
összeborulva,  lehajtott  fejjel  térdelnek  a 
hegy  lábánál.  ^^^         ^v^ 

Függöny. 

A  függöny  legördülte  után,  mialatt 
a  változás  történik,  az  ének  és  az  or- 
gona tovább  szól,  de  egyre  messzebbről, 
egyre  halkabban  :  a  gyerekek  mennek, 
mennek  fölfelé  .  .  . 

A  nagy  fehér  felhőn,  fenn,  a  kék 
végtelenség  alatt.  Messziről  szünetlenül 
halk  akkordok  zúgása.  Erős  fény. 

Jobbról,  lassan  sétálva,  kézenfogva 
jön  a  második  és  harmadik  huszár. 
Arcukon  boldog  nyugalom,  mosoly. 
Halkan  és  szépen  beszélnek,  neyn  álla- 
nak meg,  csak  így  diskurálva  mennek 
át  a  színen. 

Valamennyi    huszár    hajadon    fővel. 

MÁSODIK    HUSZÁR. 

Csak  igy  édesen  sétálgassunk  ezen 
a  szép  fehér  felhőn. 

Harmadik  huszár. 

Elesett  vitézek  puha  fehér  felhője... 
olyan,  mint  a  fehér  bársony. 

MÁSODIK   EUSZÁR- 

Csak      így      édesen      sétálgassunk 
rajta. 

Harmadik  huszár. 

Ma  már  könnyebb  a  szívem,  mint 
tegnap  volt. 

MÁSODIK  huszár. 

Hát   csak  lassan,   szépen  megcsön- 
desedik. 


Harmadik  huszár. 

Szívemben  már  a  golyót  is  alig-alig 
érzem. 

MÁSODIK   huszár. 

így  édesen,  szelíden  .  .  .  járkáljunk 
a  szép  lágy  felhőn.  Sétálgassunk, 
pajtás. 

Elmennek  halra. 

Pillanatnyi-  szünet  után  jobbról 
jön  ugyanígy,  mint  ezek,  a  negyedik 
és  ötödik  hiiszár. 

Negyedik  huszár. 

Azt  mondta  a  kis  angyal :  hideg 
sárban  feküdtetek,  itt  majd  szárít- 
koztok.  Havas  esőben  fáztatok,  itt 
majd  melegesztek. 

Ötödik  huszár. 

Főhadnagy  urunk  is  kint  feküdt. 
Főhadnagy  urunk  is  fázott. 

Negyedik  huszár. 

Azt  mondta  az  angyal:  ti  jó  hu- 
szárok,   éheztetek    és    szomjaztatok. 

Ötödik  huszár. 
Kapitány  urunknak  se  vót. 

Negyedik  huszár. 

Meg  azt  mondta  :  golyót  kaptunk 
homlokunkba,  szuronyt  szívünkbe. 
Most  minden  magyar  meggyógyul 
itten. 

Ötödik  huszár. 

Méltóságos  ezredes  urunkat  is  el- 
temettük. 

Elmennek  balra. 

Jobbról  jön  ugyanígy  Őrmester, 
Tizedes  és  Első  huszár. 

Első  huszár. 

Fel  akarták  darabolni  szép  Magyar- 
országunkat. 

Első  huszár. 
Nem  ettek  belüle. 

Tizedes. 

Homonna  alatt  a  kutyák  ették 
őket  a  hóban. 

Első  huszár 

hirtelen    megáll  és  hátramutat. 

Hátul,  messze,  a  ködök  mögött  egy 
felhőn  megjelenik  az  angyal,  sietve  jön 
feléjük. 

Mind  a  hárman  megállanak. 

Első  huszár. 

Megálljunk  csak.  Ernyőt  csinál  a 
kezéből.  A  távolból  fövő  angyalt  nézi. 
Nézd  csak,  komám,  őrmester  úr  .  ,  . 
tessék  csak  arra  nézni. 

Őrmester 

nézi. 
Angyal. 

Tizedes. 
Fehér  angyal. 

Első  huszár 
elragadtatva. 

őrmester  úr  .  ,  .  Angyal ! 

Őrmester. 
Látom,  mit  kiabálsz. 

Első  huszár. 
Csak  mondom.   Nézik.    Erre  gyön. 

Tizedes. 
Ide  gyön. 

Az  angyal  nagy  sietve  jött,  most 
megáll,  messze  tőlük,  megijed.  Amikor 
megáll,  a  három  huszár  nagy  csizma^ 
t's  sarkantyú-zajjal  feszes  és  néma 
kaptákba  vágja  magát. 

Angyal 
félénken  mutat  rájuk,  kérdezi. 

Huszárok? 

Csönd.    Nem    felelnek. 
Az     angyal    félénken     közelehh    lép 
hozzájuk. 

Angyal. 

A  huszárokat  keresem.  Nem  tud- 
játok, merre  vannak  a  huszárok? 

Szünet. 

Tizedes. 

Mink  volnánk  a  huszárok. 

Angyal. 
Ti?  Magyar  huszárok? 

Tizedes. 
Nem  is  németek. 
Az  angyal  közelebb  lép  hozzájuk. 

Angyal 

hitetlenül. 

Ti  vagytok  a  huszárok? 
Őrmester. 

Csépi  András  őrmester  alássan  je- 
lentem magam,  igenis  mi  vagyunk  a 
huszárok.  December  tizenkettedikéig 
öfölsége  a  király  huszárjai.  Aznap 
hajnal  óta  Isten  huszárjai. 
Csönd. 

Angyal. 

Én . . .  sohse  láttam  még  huszárokat. 
Azért  kérdezem.  Hírt  hozok  nékik  .  .  . 
nektek.  Istenkém  .  .  .  hát  .  .  .  ilye- 
nek ...  a  huszárok?  Én  egészen  más- 
ként képzeltem  .  .  . 

Csönd,  szünet. 

Én  is. 


Tizedes. 

Csönd.  Szünet. 

Első  huszár 

elragadtatva. 


Angyal. 


Csönd.  Szünet. 

Angyal. 

Drága  ...     jó  .  .  .     halott     magyar 
huszárok  .  .  .    nem    vagytok    fiatalok. 

Őrmester. 

Alássan   jelentem,    népfölkelök   va- 
gyunk. 

Angyal. 

Azt  hittem,  szebbek  vagytok. 

Tizedes. 
Nem  vagyunk  szépek. 

Őrmester. 
Jók    vagyunk.     Jelentem    alássan. 
Csönd. 

Angyal. 

Miért  álltok  ilyen  nagyon  egye- 
nesen? 

Tizedes. 

Becsületből  állunk  ilyen  nagyon 
egyenesen. 

Őrmester. 
Pihenj . 

Pihenj-állásha  állnak,  a  fejüket  le- 
hajtják. 

Angyal. 

Hogy  örülök,  .  .  .  hogy  végre  lát- 
hatlak benneteket  ...  ti  jó  népfölkelö 
huszárok.  Milyen  szelídek  vag;y^ok. 

Őrmester. 

Golyót  lőttek  a  szívünkbe,  szép  an- 
g\^alka,  úgy  csöndesedtünk  meg. 

Angyal. 
Hát  ...   ti  .  .  .    nem   lovon   jártok? 

Tizedes 
keményen. 
Nem. 

Őrmester 
feddőleg  néz  rá,  lágyan. 

Nem  .  .  .  kedves  angyalka. 

Angyal. 

Gyalog  ? 

Nincs  felelet.  Csönd. 

Első  huszár 
integet  a  fejével,  hogy  igen. 

Őrmester  és  Tizedes 
mélyen    lehajtja    a  fejét,    szégyenkezve 
feszeng. 

Angyal. 
Hát  a  .  .  .  virágok.  Hol  vannak? 

Őrmester. 

Szép  fehér  angyalka,  a  virágok  el- 
hervadtak. 

Csönd. 

Angyal. 

Ti,  úgy-e,  azért  sétáltok  együtt, 
mert  együtt  haltatok  meg? 

Őrmester. 

Mink  hárman  ...  meg  .  .  .  Balra 
mutat.  ...  az  a  kettő  .  .  .  meg  az  a 
kettő,  ott  messze,  a  kis  fölhőn  .  .  . 
összesen  heten,  mink  egy  napon,  egy 
órában  .  .  ,  Szétnéz,  jobbra  fnutat.  .  .  . 
az  az  egy  ottan,  az  a  magányos,  az 
később.  Külön. 

Angyal. 

Ne  haragudjatok,  hogy  olyan  kí- 
váncsi vagyok.  De  annyit  hallottam 
rólatok.  Mondjátok  .  .  .  kellett,  hog^^ 
meghaljatok? 


Kellett. 

Miért? 


Tizedes. 
Angyal. 

Tizedes. 
A  födér. 

Angyal. 
A  földért? 

Tizedes. 
Azér. 

Angyal. 
Ti .  .  .  a  földet  védtétek? 

Tizedes. 
A  fődet  védtük. 

Angyal. 
Melyiket? 

Tizedes. 

Azt  ott  lenn.  Onnad  a  szélirül  látni 
még.  Azt  ott  ...  a  hegyen  innen. 

Angyal. 
Kik  laknak  ott? 


Tizedes. 
A  magyarok. 

Csönd. 

öö 


NEGYEDIK    VÁLTOZÁS. 


Tizedes. 
Azt  a  fődet  védtük. 


Angyal 

őrmesterhez. 

Te  is? 

Őrmester. 

JÉn  is. 

Angyal 

első  huszárJioz. 

Te  is? 

Első  huszár 

Meg  én 

is. 

Angyal. 

El  akarták  venni? 

Őrmester 

De  nem 

vették. 

Csönd. 

Angyal. 

Sok  löld 

az? 

Őrmester. 
Sok.  Nagj'on  sok.  És  jó. 

Angyal 
_  őrmesterhez. 

Mennyi  volt  a  tied  belőle? 
Csönd. 

Angyal. 

Azt  kérdem :  mennyi  volt  belőle  a 
tied  ? 

Őrmester. 

Nem  volt  nekem,  alássan  jelentem, 
sem.mi  födém. 

Angyal. 

Hát .  .  .     akkor  .  .  .     miért      haltál 
meg? 

Őrmester. 

A   fődér.    Alássan   jelentem. 
_ 


NEGYEDIK    VÁLTOZÁS. 


Angyal 
tizedeshez. 

Neked  ...  te  öregebb  ember  vagy  .  . 
neked  csak  volt? 

Tizedes 

szégyenkezve. 

Nem  vót. 

Angyal. 

Miért  szégyellitek  úgy,   hogy  nem 
volt? 

Őrmester. 

Én  nem  szégyellem. 

Tizedes. 

Biz  én  szégyellem,  hogy  nem  vót. 
De  nem  vót. 

Angyal. 
És  neked? 

Első  Huszár. 

Hogy    lett    volna    nekem,    szegény 
cselédnek  .  .  . 

Angyal. 
Mi  voltál? 

Első  Huszár. 
Juhász    vótam,    kézit    csókolor- 

Angyal. 
Szeretettel. 

Juhokat  őriztél? 

Első  huszár. 
Nagyon  nagy  szeretettel. 

Kétezer  báránykákat. 

Angyal. 

Mind  a  tiéd  volt? 


Első  huszár 

iz 
szerettek 


Mind  az  uraságé  vöt.   De  engemet 


Angyal. 
Nem  a  gazdájukat? 

Első  huszár. 
Nem  bizony.  Mer  engem  szerettek. 

Angyal. 
Most  ki  őrzi  őket? 

Első  huszár. 

Egy  idősebb  ember.  De  azt  se  szere- 
tik. Csak  engem  szerettek. 

Angyal. 

Azt  mondod  :  neked  se  volt  földed. 
Hát  te  kinek  a  földjéért  haltál  meg? 

Első  huszár. 
A  íödér. 

Angyal. 
De  kié  volt  az  a  föld? 

Első  huszár 
nagy  zavarban. 

Mondjon    rá    valamit,    tizedes    úr. 

Tizedes. 

Hát  a  Fekete  Tisza  kié  vót?  Mer 
azér  is  sokan  csöndesedtek  meg  Már- 
marosba.  Szünet.  Az  kié  vót? 

Őrmester. 

Mindenkié  vót.  Őseinké  vót,  mint : 
a  föd  is  őseinké  vót. 

Angyal. 

Hát  neked  .  .  .  miért  nem  jutott 
belőle  ? 

Csönd. 

Őrmester. 

Azt  én  már  nem  tudom. 
Csönd. 

Angyal. 
Otthon  haltatok  meg? 

Őrmester. 

Nem.  Galiciába.  Ott  is  nagyon  szép 
főd  van  ám. 

Tizedes. 

Zsíros,   fekete  föd.    Gyönyörű   föd. 

Angyal. 

És  .  .  .  ahol  szép  föld  van  ,  .  szép, 
gyönyörű  fekete  föld  .  .  .  ott  minde- 
nütt meg  kell  halni? 

Őrmester. 

Csak  ahol  becsület  van.  Ott  kell 
meghalni. 

Tizedes. 

Lehet  az  szikla  is.  Meg  folyóvíz  is. 
A  becsület  teszi. 

Angyal. 

Hát  akkor  .  .  .   mindenütt    van  .  .  . 
I      ilyen  .  .  .  becsület? 

Őrmester. 

Amerre   mink   jártunk,    szép   fehér 
angyalka,  ott  mindenütt  vót. 
Csönd. 

ÉS. 

tok?  . 
tatok 


Angyal. 

.  tudtátok,  hogy  merre  j ár- 
Mikor  elindultatok  .  .  .  tud- 
.  hogy  hova  mentek? 


Ö 


RMESTER. 


Mikor    elindultunk?     Kérdőleg    néz 
a  másik  kettőre. 


Angyal. 


Igen. 


Ő 


RMESTER. 


Mikor   a    gőzösre    ültünk  ? 


Első  Huszár. 

Nem  mondta  meg  senki,  hová  me- 
gyünk. 

Őrmester. 

Nem  mondta  meg  senki.  A  tiszt 
urak  se  tudták,  hová  megy  a  vonat. 
Talán  csak  az  ezredes   úr  tudta. 


es 

Első  huszár 
tagadólag  int. 

Őrmester. 

Azt  mondják,  az  se  tudta.  Mer  an- 
nak se  mondta  meg  senki.  Ez  a  rendje, 
titokba  tartják.  Mink  csak  énekűtünk. 
Aztán  gyorsan  ment  a  vonat,  aztán 
gyött  egy  állomás  meg  megin  egy  má- 
sik állomás  .  .  .  Mindenütt  tenger  nép 
vót,  vödörbe  hozták  a  bort.  Virágot 
dobáltak.  Zenétek.  Ennivalót  adtak 
be.  Zászlók  is  vótak  ...  de  sok  zász- 
lók vótak.  De  azok  a  sok  népek  ottan, 
azok  se  tudták,  hova  megyünk,  egy 
se  tudta.  Csak  énekűtek.  Zenéztek. 
Meg  mink  is  énekűtünk.  Meg  éjjenez- 
tek.  Es  mink  csak  gurútunk  tovább, 
de  nem  tudtuk  .  .  .  Aztán,  hogy  a 
sok  nép  elmaradt  mögöttünk  az  állo- 
máson .  .  .  ott  messze  kint  a  tőtés 
mellett,  ahun  azok  a  magas  vasúti 
póznák  vannak  .  .  ,  ott  a  nagy  üres 
mezőbe   állt   egy   nagyon   kicsike   kis 

öregasszon37  .  .  .  az  ujján  inutatja 
ekkora  kis  nag^anama  .  .  .  egyedül. 
Hát  az  ottan  .  .  .  összerakta  így  a 
kézit  mutatja  .  .  .  aztán  sírt  ottan 
egyedül  a  mezőbe  ...  de  oll^'-an  keser- 
vesen .  .  .  Hát  ahogy  .  .  .  most  úgy 
visszagondolok  arra  a  szép  időre  .  .  . 
az  a  sok  piros  virág  .  .  .  meg,  hogy 
énekütek,  zenéztek  .  .  .  meg  az  a  sok 
zászló  .  .  .  hát  úgy  mondanám  .  .  . 
talán  ez  a  tenger  nép  mind  nem  tudta... 
csak  az  az  egy  kis  öregasszony  ott  a 
mezőbe  .  .  .  csak  az  tndta,  hogy  hova 
megyünk  .  .  . 

Csönd,  sokáig. 

Angyal. 

Itt  fényes  égi  jutalom  vár  benne- 
teket. 

Őrmester. 

Nem  jutalomér  tettük.  Tettük,  meg- 
tettük. 

Tizedes, 

Nem  kértünk  érte  semmit. 
Csönd. 

Angyal 
nézi  őket. 

Most  hogy  elszomorodtatok.  Bi- 
zony rosszul  tettem,  olyasmit  kér- 
deztem   talán,   ami  még  fáj   nektek. 

Őrmester. 

Nem  kéne,  hogy  még  itt  is  fájjon 
valami. 

Csönd. 

Angyal 

elsőhöz. 

Te   vagy   a   legszomorúbb. 

Elsö  huszár. 

Nem  a.  Én  csak  gondolkodok.  Mer  . . 
szép  fehér  angyalka  ...  én  megmon- 
danám az  igazat ...  ha  nem  sértem 
meg  vele  .  .  . 

Angyal, 
Nem,  nem!  Mondjad  .  .  . 

Első  huszár. 
Mondjam? 

Angyal. 
Mondjad  .  .  .  bátran  ! 

Első  huszár. 

Ne  tessék  rám  haragudni  .  .  .  én  .  .  ^ 
szegény  egyszerű  cseléd  .  .  .  közhuszár 
vagj^ok  .  .  .  nem  is  tudom,  hogyan 
mondjam  ...  de  ez  úgy  van  itten  .  .  . 
hogy  .  .  ,  akármi  kis  kérdezgetés  van  .  . 
hát  ez  most  még  talán  .  .  .  nem  kéne. 
Mer  az  ember  .  .  .  tisztességgel  felel  .  .  . 
még  aztán  katonák  is  vagyunk,  minek 
húzódozzunk  ...  ha  jó  szívvel  kér- 
deznek ...  de  most  még  nem  kéne. 
Mer  most  még  .  .  .  hát  .  .  .  akármi 
legyen  az  .  .  .  itt  is  fáj  .  .  .  ott  is  f áj  .  .  . 
mostan  még  egy  kicsit  .  .  .  mindenütt 
fáj...  Hiszen  kézit  csókolom  ez  lassacs- 

kán  majd  csak  elmúlik...  azér  vagyunk 
itten  .  .  .  Mer  akik  itt  vannak  a  föl- 
hőn már  régebben  .  .  .  teszem  például 
bakák  .  .  .  azok  aszongyák  ...  ez  az 
idővel  együtt  múlik,  tetszik  tudni,  .  .  . 
ez  a  nagy  fölhö,  akin  itt  állunk  .  .  . 
ez  mindig  főjebb-föjebb  száll  velünk, 
érezni  is,  ahogy  nagyon  lassan,  de 
mégis  mindig  emelkedik  föl  a  föld- 
tül  .  .  Mer  ahogy  lenézünk,  egyre 
kisebbek  ott  lenn  a  hegyek,  meg  a 
folyóvizek  ...  És  ahogy  így  szállunk 
fölfelé,  hát  .  .  ,  egyre  könnyebbedik  az 
«mber  szíve  ...  a  szomorúság  le-le- 
maradozik  rólunk  .  .  ,  ami  tegnap  még 
nagyon  fájt,  hát.  .  .  az  .  .  .  holnap 
már  csak  kicsit  fáj  .  .  .  De  nagyon 
lassan  száll  fölfele  ez  a  nagy  fölhő  .  .  . 
soká  tart  ...  és  most  még  nagyon.  .  . 
az.  .  .  elejin  vagyunk  .  .  .  hát  .  .  .  iszen 
maj  kitisztul  a  szívünk  .  .  .  mint :  a 
bornak  is  :  idő  köll  .  .  .  hát  .  .  .  sok 
idő  köll  .  .  .  ahogy  úgy  lassan  följebb 
szállunk  .  .  .  könnyebbedünk  .  .  .  vidá- 

módunk  ..  .  édesedünk  .  .  .  maj  csak 
meglesz  az  is  .  .  .  De  most  még  .  .  . 
nagyon  közel  vagyunk  oda  le  .  .  . 
most  még  ...  ne  tessék  haragudni, 
szép  fehér  angyalka  ...  ne  kérdez- 
gessük egymást .  .  .  Maj  eg3^pár  esz- 
tendő múlva.  Most  ...  ne  kínozzuk 
egymást,  mer  .  .  .  tetszik  tudni  .  .  . 
aranyos  kis  angyalka  ...  ne  tessék 
neheztelni  ...  de  .  .  .  könnyű  az  a 
kérdezgetés  .  .  .  csak  .  .  .  még  most  .  .  -. 
nehéz  ám  a  felelgetés  ...  ne  tessék  a 
szegény  juhászra  .  .  .  haragudni  ,  .  . 
de  .  .  .  várjunk  még,  tetszik  tudni .  .  . 
csak  ezt  akartam  mondani .  .  . 
Csönd,  sokáig. 

Angyal. 
Békességet  hozok  nektek,  öreg  hu- 
szárok .  .  .    áldást    hozok    nektek  .  .  . 

A  három  huszár  letérdel.   Az  angyal 
megsimogatja  az  őrmester  fejét. 
Angyal. 
Mennyi   ősz   hajad   van   már! 


NEGYEDIK    VÁLTOZÁS. 


Őrmester. 

Öt  családom  van  odahaza.  Négy- 
gyerek,  egy  lány. 

Angyal. 

Gyerek.  .  .  Felkiált.  Oh!  Hát  nem 
mondtam?  Még  nem  is  mondtam? 
Oh  én  kíváncsi  angyal,  beszélgetek 
itt  .  .  .  pedig  ezért  kerestelek  bennete- 
ket !  .  .  .  Nem  mondtam,  hogy  hírt 
hozok,  jó  hírt  hozok?  Hiszen  .  .  . 
ezt  a  hírt  hozom  .  .  ,  huszárok  .  .  . 
halkmi  ...    a    gyerekek   jönnek. 

A  huszárok  felemelik  a  fejüket.  Első 
feláll. 

Első  huszár. 

A  gyerekek? 

A  másik  kettő  is  feláll. 

Tizedes. 

Miféle  gyerekek? 

Angyal. 
A  ti  gyerekeitek. 

Őrmester. 
Ide  jönnek? 

Angyal. 

Ide  ...  ne  haragudjatok,  hogy  csak 
most  mondom  ...  de  úgy  elcsodál- 
koztam rajtatok  .  .  .  idejönnek  ...  az 
Ür  akaratából  .  .  .  meglátogatnak  ben- 
neteket .  .  .  aztán  estére  visszamennek, 
haza .  .  . 

Őrmester. 

Idejönnek? 

Angyal. 
Ide. 

A  második  és  harmadik  huszár 
lassan  bejön  balról. 

Angyal. 

Már  mikor  errefelé  siettem  .  .  .  lát- 
tam őket,  amint  egy  hegyen  jöttek 
fölfelé  .  .  .  nagyon  lassan  jönnek,  de 
jönnek. 

A     hatodik   huszár  bejön  jobbról. 

Első  huszár 

a   második,    harmadik    és  hatodik    hu- 
szárhoz. 
A  gyerekek  gy önnek. 

MÁSODIK    HUSZÁR. 

Kié? 

Első  huszár. 

A  tied  is. 

Harmadik  huszár. 
Ide? 

Első  huszár 

az  angyalra  mutat. 

Most  mondta. 

Hatodik  huszár. 
Ide? 

Első  huszár. 

Ide,   látogatóba.   Apjukho.   Kikiált 
balra,    majdnem     sírva.     Öreg    nép- 

fölkelő  huszárok  ...  a  gyerekek  gyón- 
nék! 

Átöleli  a  mellette  álló  huszárt  és  a 
mellére  borul. 

Balról  csodálkozva  siet  he  a  negyedik 
és  ötödik  huszár. 

Angyal. 

.  .  .  láttam  őket  .  .  .  jöttek  a  hegyen 
fölfelé  .  .  .  olyan  kicsiket  lépkedtek 
szegények  .  .  .  amíg  a  felhőkhöz  nem 
értek  ...  és  láttam  .  .  .  ahogy  bele- 
értek a  felhőbe  ...  a  felhő  szép  csön- 
desen fölvette  őket  és  most  szálla- 
nak  .  .  .  lassan  szállanak  a  felhőn  .  .  . 
jönnek  rajta,  mint  eg}^  szép  fehér 
hajón  .  .  . 

Negyedik  huszár. 
A  gyerekek? 

Ötödik  huszár. 
Az  enyém  is? 

Angyal. 

Mindnyájatoké  .  .  .  mind  .  .  .  mind... 
Csönd. 
A   huszárok  lehajtják  a  fejüket. 

Angyal. 
Nem  is  örültök? 

Őrmester. 
Dehogy  nem.  Csak  .  .  . 

Angyal. 
Csak? 

Őrmester. 

Hát  nem  tudom  .  .  .  Végignézi 
magát ...  a  gyerek  másként  képzeli 
azt. 

Angyal. 
Mit? 

Őrmester. 

Annyi  minden  szépet  meséltünk,  meg 
irtunk  haza.  És  hát  így  .  ,  . 

Angyal. 
Oh  .  .  .  hát  ez  a  fontos? 

Őrmester. 

Gyereknek?  Akinek  huszár  volt  az 
édesapja? 

Angyal 
csiidálhozva- 


Istenem  . 

Tizedes. 

Fahm  ,  .  . 

falun,  ottan 

másképpen 

van  am. 

Első  huszár. 

A  kardokat  .  .  .  hamar  . 

.  .  legalább 

a 

kardokat 

kéne  fölkötni. 
Tizedes. 

Mit  érsz  vele? 

Csönd.  Zavarban  vannak. 

Angyal. 
Bocsássatok  meg,  hogy  nem  mind- 
_ 


NEGYEDIK    VÁLTOZÁS. 


járt  ezzel  kezdtem  ...  de  most  me- 
gyek ...  a  többinek  is  megmondom.  .  . 
hamar  ...  az  isten  áldjon  meg  benne- 
teket, huszárok ! 

Valamennyi  feszes  vigyázzha  áll  és 
az  angyal  után  johhra-nézzt  csinál 
egészen  addig,  amíg  az  angyal,  amerre 
jött,  arra  el  nem  tűnik. 

Őrmester 
hatodik  huszárhoz. 

^^igyJ'  szaladj  hamar  a  hadapród 
úrér.  Meglöki. 

Hatodik  huszár. 
Balra  elszalad. 

Első  huszár 
őrmesterhez. 

Őrmester  úr  kérem  .  .  .  csak  azér 
mondom,  mer  .  .  ,  tetszik  tudni  .  .  . 
jól  esik  ám  az  ilyen  egyszerű  juhász- 
nak, mint  én  .  .  .  hogy  ez  az  angyalka 
ilyen    szépen,    kedvesen     beszél     az 

emberrel  .  .  .  mindjár  látja  az  ember, 
liogy  hol  van  .  .  . 

Hadapród. 

Balról    megjelenik,   mögötte  a    hatodik 

huszár,  aki  hívta  s  aki  most  a  többihez 

sompolyog. 

Mind  vigyázzba  vágja  magát. 

Hadapród. 

Mit  akartok  tőlem,  huszárok? 

Őrmester. 

Hadapród  úrnak  alássan  jelentem 
magam  és  hét  halott  huszár. 

Hadapród. 

Pihenj  .  .  . 

Pihenjbe  állnak. 

Hadapród. 

...  és  mindig  csak:  pihenj.  Ide 
már  mind  azért  jöttünk,  huszárok, 
hogy  pihenjünk.  Van  mit  kipihennünk. 

Tizedes. 
Sohse  panaszkodtunk. 

Első  huszár. 

Hadapród  úrnak  alássan  jelentem, 
azt   mondják :   a   gyerekeink  jönnek. 

Tizedes. 
Ide. 

Hadapród. 

Óh  ...    én    ezt    már    tudom.    Már 
azt  hittem,  itt  is  vannak. 

Első  huszár. 

Hadapród  úrnak  alássan  jelentem... 
de  baj  van  ám. 

Hadapród. 
Mi  baj  ? 

Első  Huszár. 

Talán     majd    az    őrmester    úr  .  .  . 
Ránéz. 
Szünet, 

Hadapród. 

No  mi  az? 

Őrmester. 

Hadapród  úr  azt  talán  nem  is 
tudja  .  .  .  nem  is  tudhatja  .  ,  .  mer 
olyan  fiatalon  jött  el  onnan  lentrül  .  .  . 
hogy  az  ember  így  faluhelyen  hogy  van 
a  gyerekkel .  .  .  teszem  azt  ...  én 
magam  is,  amíg  lehetett  ...  öt  poron- 
tyomnak sokat  meséltem  ... 

Hadapród. 
Miről? 

Őrmester 

zavartan  .  .  . 
A  huszárságról. 

Első  huszár. 

írtuk  is  haza  .  .  .  hogy  így  meg  úgy. 

Tizedes. 

A  lovakat .  .  .  Azt  mindjár  keresni 
fogják. 

Ötödik  huszár. 

így  lássanak  bennünket? 

Őrmester. 

Odahaza  ...  a  falu  ...  az  azt  hiszi, 
hogy  .  .  .   Megakad. 

Hadapród. 
Mit  hisz? 

Őrmester 
halkan,  szinte  szégyenkezve. 

.  .  .  trombita,  meg  virág  .  .  .  fén^-es 
kard  .  .  .  tarka  kendő  .  .  .  lobogó  .  .  . 
aranyszerszám  ... 

Hadapród. 

Ejnye,  ejnye  ...  A  huszárnak  a 
szívében  van  a  huszársága,  nem  a 
ruháján. 

Elsö  huszár. 

Tudjuk  azt  mink,  hadapród  uram, 
de  a  kicsi  magyaroknak  ezt  hiába 
tetszik  mesélni. 

Tizedes. 

Hogy  mondjam  neki,  hogy  gyalog 
estem  el,  a  sárba. 

Első  huszár. 

Gödörbe  laktunk.  Ásóval  a  kezünkbe 
mentünk  a  hurrára. 

Hadapród. 

Hát  hiszen  ...  a  kardok  ...  a  kar- 
dokat elhoztátok  .  .  . 

Közben  a  hatodik  huszár  behozott 
három  rozsdás  kardot. 

Hatodik  huszár. 
Hadapród  úrét  is  hozzam? 

Hadapród. 
.  .  .  nekem  nincs  gyerekem  .  .  . 
Negyedik    és    ötödik   huszár   a   kar- 
dokkal bajlódik. 

Őrmester. 
Valami  kis  virág  nincs? 

Első  huszár. 
Mikor  vót  az ! 

Őrmester. 
Zászló. 

Első  huszár. 

Mikor  vót  az ! 

Messziről    hallani  a  gyerekek  énekét. 

Második  és  harmadik  huszár  -az 
utóbbi  mondatok  alatt  hátul  állt,  néze- 
getett lefelé,  most  megfordul  és  előrejön. 

második  huszár 
Harmadik  huszár 
egyszerre. 
Jönnek ! 

Negyedik  huszár. 
A   hatodik  huszárhoz. 
Vidd  el,  már  késő. 

A  hatodik  huszár  kiviszi  a  három 
kardot,  rögtön  visszajön. 

Szünet.    Hallgatják   az   éneket. 

A  hadapród  most    is  és  a  következők 


A    FEHÉR    FELHŐ. 


alatt  is  halról,  egészen  elöl  áll,  összefont 
karokkal  nézi  mindazt,  ami  történik, 
külön  van,  egészen  egyedül. 

Első  huszár. 
Én  csak  egytül  félek.  Hogy  a  kis- 
lán^^om  elkezdi,  hogy  «meséljen,  édes- 
apám».  Akkor  végein  van.  Mert  ha 
csak  a  szomszéd  vásárba  voltam,  két 
napig  fúrt  kellett  mesélni. 

Egymás  vállára  teszik  a  kezüket. 
Ahogy  az  ének  egyre  jobban  hallat- 
szik,  lehajtják   a  fejüket. 

A  gyerekek  kis  processziója  hátul 
lassan  megjelenik  a  ködfátyol  mögött. 
Énekelnek,  vékony,  fáradt  hangon. 
Mikor  belépnek,  elhallgat  az  ének. 
Nézegetnek  mindenfelé  és  suttognak  : 
«Jaj  de  szép  .  .  .  jaj  de  gyönyörű.)) 
Aztán  egyszerre  meglátják  az  apákat. 
Az  egyik  megszólal:  «Idesapám.»  Mu- 
togatnak. Nem  mernek  feléjük  sza- 
ladni. Aztán  az  egyik  felsikolt:  «Ides- 
apámh)  Most  mind  rohanni  kezd,  neki 

a  huszárok  csoportjának.  A  huszárok 
tárt  karral  várják  őket.  Nem  mentek 
elibük. 

Az  őrmesternek  öt  gyereke  van. 
A  tizedesnek  négy.  Első  huszárnak  egy- 
kis  pufók  lánya.  Másodiknak  három. 
Harmadiknak  öt.  Negyediknek  négy. 
Ötödiknek  kettő.  Hatodiknak  három. 
Összesen  huszonhét  gyerek.  Fiú,  lány, 
vegyesen. 

A    GYEREKEK    MIND. 

Idesapám ! 

A  huszárok  egy  szót  se  szólnak. 
Most  némajelenet  következik.  Mikor 
minden  gyerek  megtalálta  az  apját, 
minden  huszár  megrakodik  gyerekkel  és 
sétálni  indul.  Első  huszárt  kivéve,  aki 
kézenfogja  kislányát  és  úgy  büszkélkedik 
vele,  mindenik  tart  egy  gyereket  a  bal- 
kanján  és  vezet  egyet  a  jobbkezével. 
Akinek  több  van,  a  többi  annak  a 
blúzába,  nadrágjába  kapaszkodik.  Min- 
den gyerek  csöndesen  és  egyszerre  beszél 

az  apjával,  minden  apa  halkan  felelget 
a  gyerekeinek,  zúgó,  halkan  csevegő 
hang  árad  a  színpadon,  de  szót  nem- 
érteni. Nem  is  séta  ez,  inkább  séta- 
szerü  mozgás,  egy-két  lépés  jobbra-balra. 

El^Ö    HUSZÁR. 

Elől  megáll  és  karjára,  veszi  a  kisleányt. 
Hát  idesanyád  mit  üzent? 

Első  huszár  lánya. 

Meséljen,  idesapám. 

Mindenki  megáll.  Csönd.  Egyik  a 
másik  után  rakja  le  a  gyereket  maga  elé. 
Minden  gyerek  szorosan  az  apja  mellé 
húzódik. 

Több  gyerek. 

Meséljen,    idesapám,   meséljen. 

Az  egész  csoport  a  szín  jobboldalán 
áll,  elől.  A  gyerekek  a  földre  kuporodnak, 
mindenik  az  apja  lábához. 

Első  huszár. 

Majd  az  őrmester  bácsi  mesél.  Az 
tud  ám  csak  szépen  mesélni. 

Őrmester  fia. 
Hát  idesapám  nem  huszár? 

Őrmester. 

Dehogy  nem  vagyok  huszár,  fiam. 
Az  vagyok. 

^.    Nagy  csönd,  hosszú  szünet. 

Tizedes 
őrmesterhez. 

Mondjon   má  nekik  valamit,   mert 
én  elrijom  magamat. 


Őrmester  fia. 

Idesapám,   mesélje  el,   hogy  vágta 
le  az  ellenséget? 

Őrmester, 

Hát    az    úgy    volt,    édes    fiam  ,  ,  . 
Mind   a  gyerek  ránéz,  egy  kicsit  feléje 

húzódik  .  .  .  hogy  elindultunk  Muszka- 
ország  felé  .  .  . 

Tizedes  fia. 
Fehér  lovon  ültek? 

Őrmester. 

Hát  hogyne  .  .  .  hogyne  .  .  ,  fehér 
lovon.  Aztán  ahogy  masírozunk  .  .  . 
térdig  a  nagy  sárba  .  .  .  már  mint 
lovon  .  .  .    hát   egyszer   csak  ,  .  . 

Első  huszár  lánya. 
Idesapám,   hol  a  virágos  csákója? 

Első  huszár. 
Hallgasd  fiam,  az  őrmester  bácsit. 

Őrmester. 

Hát  nagyon  nagy  sár  vót  .  .  .  aztán 
egyszerre  csak  gyött  ám  a  sok  ágyú- 
golyó. 

Első  huszár  lánya. 

Idesapám,   hol  a  virágos   csákója? 
Csönd. 

Őrmester. 
Hát  bizony  .  .  .  mondom  .  .  .   gyött 
a  sok  ágyúgolyó. 

Őrmester  fia. 

Idesapám  .  .  .  hiszen  idesapám,  mi- 
kor elment,  huszár  volt  .  .  .  Sirva 
fakad. 

Csönd. 

Őrmester. 

Édes  jó  istenem,  hát  .  .  .  most 
segíts  .  .  még  az  egyszer  ,  .  .  szegény 
halott  népfölkelö  huszárodon  , 

Tizedes 
a  saját  gyerekeihez,   szigorúan. 

Mondom,  fiam,  értsd  meg  már  .  .  . 
most  nincsenek  itt  a  lovak  .  .  .  most 
már  fáradtak,  alusznak. 

Tizedes  fia. 
Fekete    lova    van,    édesapám? 

Tizedes. 
Fekete. 

Nagy  aranyos  fény  árad  a  csoportra 
felülről. 

A  gyerekek  ijedten  takarják  el  a 
szemüket. 

Első  huszár. 

Jézuskám  ...  de  nagy  fényességet 
látok  .  .  . 

A   huszárok  is  eltakarják    a  szemüket. 

Őrmester. 
Talán  a  jó   Isten  .  .  .   ránk  néz  .  .  . 
összébb  húzódnak  mind,  a  gyerekek  is. 

Első  huszár. 

De  nagy  .  .  .  édes  melegséget  érzek 
a  mellemben  ...    a  szívem  fölött  .  .  . 
A    szivére   teszi   a   kezét. 

Őrmester. 

Az  én  szívem  is  ...  de  melegszik  .  .  . 
mintha  égne  .  .  .  Gépies,  lassú  mozdu- 
lattal kinyitja  a  zubbonya  középső 
gombját  és  tovább  nyitja  fölfelé.  A  zub- 
bony alatt  fényes  színarany  attila  ra- 
gyog- 

Erősödnek  a  távoli  akkordok,  de 
azért  nem  szólnak  melódiák.  Távoli 
trombita  szól  szomorún,  A  huszárok 
mind,  az  őrmester  után  csak  egy  pilla- 
nattal kezdve,  lassan,  szótlanul,  rémült- 
boldogan  bontják  ki  zubbonyaikat, 
amelyek  alatt  aranyból  szőtt,  gyémánt- 
tal zsinór  ózott  attila  ragyog.  A  hu- 
szárok kézről-kézre  adják  a  szürkehuza- 
ios  csákókat,  amelyek  most  egyszerre, 
valahogyan  előkerülnek,  ezekről  is  le- 
bontják a  rongyot,  virágbokréta,  forgó 
van  bennük,  aranypikkelyes  viharszijj , 
a  csákó  is  fényes  színarany.  Lassan, 
némán  tűzik  a  bokrétás  forgót  a  helyére, 
teszik    a   fejükre    a  csákókat.     Díszes, 

virágos    kardok    kerülnek  elő.    A  fény 
egyre  erősebb. 

A  nyolc  halott  huszár  boldogan  mo- 
solyogva aranyban-gyémáíithan  ragyog. 
A  gyerekek  a  lábukat  átölelve  csodál- 
kozó bámulattal  néznek  fel  rájuk.  Hal- 
kan, elragadtatva  suttogni  kezdenek  a 
gyerekek. 

Első  huszár  lánya. 
De    gyönyörű  .  .  .    idesapám  .  .  . 

Őrmester  fia. 
De    szép    huszár  ,  .  .    idesapám  .  .  . 

Mind 

felbátorodva. 
De  szép  ...  de    szép  .  .  . 

Most    már    csak    ez    a  szűk    csoport 
ragyog    erős    sárga,    sugaras    fényben. 
Hátul,  messze  a  ködökben  feltűnik  két- 
három   ló   sziluettje.    A    csoport  lassan 
elveszti  a  fényét. 

»6 


NEGYEDIK    VÁLTOZÁS. 


Első  huszár. 

Súgva,    de     örömtől    reszkető    hangon. 
őrmester    úr  .  .  .    odanézzen  .  .  . 
Mind  odanéznek. 

Őrmester. 

A    lovak  .  .  .    Elsírja     magát.      Bo- 
gár .  .  .  édes  lovam ! 

Első  huszár. 

Villám  ! 
Nagyon   halványan   több   ló   is  látszik. 

Tizedes. 

Forma ! 
Indulnak  feléjük.  A  gyerekek  velük. 

MÁSODIK    HUSZÁR. 

Mérőké ! 

Harmadik  huszár. 
Feleség ! 

Negyedik  huszár. 
Madár ! 

Ötödik  huszár. 
Huncut ! 

Hatodik  huszár. 
Gránátos ! 

Elöl  az  őrmester,  utána  a  hét  huszár 
és  a  huszonhét  gyerek  vad  futással  a 
lovak  felé  rohan,  a  huszárok  a  lovak 
neveit  és  «édes  lovani»-at  kiáltozva,  a 
gyerekek  nevetve  és  visítva. 

Elöl  sötét  van,  hátul  a  csoport  min-- 
dig  fényben  jár. 

Látni,  amint  a  huszárok  a  lovak 
körül  tesznek-vesznek,  lóra  szállnak  és 
felszedik,  felrakják  maguk  mellé  a  gyere- 
keket. Zsivaj  kíséri  az  egészet,  a  gyere- 
kek nevetnek,  tapsolnak.  Az  akkordok 
megint  erősödnek.  Távoli  trombiták 
szólnak  fojtottan,  hosszan.  Mikor  már 
minden  ló  meg  va7i  rakva  huszárral, 
gyerekkel,  nagy  virágos  zászló  len- 
dül föléjük.  Erösebb,  hosszú  harsona- 
hangok. Az  emberi  lárma  egyre  nagyobb. 
Ebbe  beleordít  az 


98 


NEGYEDIK    VÁLTOZÁS. 


Őrmester 
hatalmas  hangon. 

Raj  taraj  ta ! 

Rögtön  utána  trombita. 

Minden  huszár. 
Raj  taraj  ta ! 

A    GYEREKEK    MIND. 

Rajtarajta ! 

A  zászló  fellendül,  a  trombita  egyre 
szól,  az  egész  csoport  elvágtat.  A  trombita 
egyre  halkabb,  világosan  hallani,  amint 
a  gyerekek  egyre  messzebbről,  de  szaka- 
datlanul nevetnek  az  örömtől.  Messzi 
fényfolt  ugrálása  jelzi,  ahogy  egyik  fel- 
hőről a   másikra  vágtatnak. 

Most  hátul  ismét  félhomály  van,  elől 
annyi  világosság,  hogy  látni,  amifit  a 
hadapród  az  arcát  eltakarja  a  karjával. 
Hátul  lassan  csönd,  csak  a  fényfoltot 
látni  és  az  akkordok  közt  a  fojtott,  na- 
gyon távoli  trombita  hosszú,  monoton 
hangja  szól. 

Jobbról  jön  az  angyal  és  világosságot 
hoz  magával. 

Angyal. 
Ki  vagy  te? 

Hadapród 

elegáns  kaptákban. 

Ifjabb  Szentkirályi  Nagy  Kálmán 
huszár  hadapród,  alássan  bemutat- 
kozom. 

Angyal. 

Mi  történik  itt? 

Hadapród. 

Árva  gyerekek  vágtatnak  az  apjuk- 
kal ...  a  felhőkön  .  .  .  egyik  felhő- 
ről   a    másikra  .  .  .    mint    a    villám. 

Angyal. 

Hát   te  .  .  .    nem   vagy   huszár? 

Hadapród. 
De  az  vagyok. 

Angyal. 

Hát  akkor  .  .  .  miért  nem  vagv 
velük  ? 

Hadapród. 

Nekem  .  .  .  nincs  gyerekem. 

Angyal. 
Nincs  gyereked? 

Hadapród. 

Nincs.  Magam  vagyok  a  gyerek. 
Két  bánatos  öreg  embernek  a  bánatos 
gyereke. 

Angyal. 

És  hogy  kerülsz  ide? 

Hadapród. 
,   Ahogy   a   többi  .  .  .    csak    úgy. 

Angyal. 
Honnan  jösz? 

Hadapród. 

Én  .  .  .  bálból  jöttem  ...  a  bálból 
mentünk  egyenesen  ki  ...  és  alig  hogy 
szétnéztem  .  .  .  éjszaka  volt  .  .  .  esni 
kezdett  az  eső  .  .  .  még  semm.it  se 
láttam  .  .  .  talán  egy  perc  sem  volt 
az  egész  ...  és  már .  .  .  Lehajtja  a  fejét. 

Angyal. 
Feleséged  nincs? 

Hadapród. 
Vőlegény  vagj'ok. 

Angyal. 
Vőlegény  ? 

Hadapród  . 
Az. 

Csönd. 

Angyal. 
Hány  éves  vagy? 

Hadapród. 
Tizenkilenc. 

Angyal 

fájdahnasan. 

Tizenkilenc  ? 

Hadapród. 
Annyi. 

Csönd. 
Angyal. 

És  a  szüleid? 

Hadapród. 

Azok  nem  is  tudják,  hogy  vőlegény 
vagyok  .  .  .  csak  mi  beszéltük  meg  .  .  . 
ketten  ...  a  menyasszonyommal  .  .  . 
mikor  elindultam  ...  de  az  úgyis  csak 
nagyon  sokára  lett  volna  .  .  .  talán 
nem  is  lett  volna  belőle  semmi ...  és 
így  hát .  .  . 

Angyal 
halkan. 

Korán  jöttél  el. 

Hadapród. 
Még  meg  sem  csókoltam  a  m.eny- 
asszonyomat.     Csak    kezet     fogtunk. 
Nagyon  erősen. 

Angyal. 
Meg  fogsz  nyugodni. 

Hadapród. 

Nem  is  .  .  .  hiszen  tudom  .  .  .  csak, 
mert  .  .  .  csak,  mert  még  a  világot  se 
láttam  ...  és  minden  olyan  hamar 
jött  .  .  . 

Angyal 
halkan. 

Milyen  tiszta  vagy.  Látlak. 

Hadapród. 

Még  sáros  se  lett  a  csizmám.  .  .  még 
most  se  tudom  mi  volt,  hogy  történt  .  . 
még  most  se  tudom,  hogy  lehetett 
olyan  hamar  .  .  .  Mintha  még  most  is 
a  menyasszonyom  kezét  fognám  .  .  » 
Messziről  nevetnek  a  gyerekek. 


104 


NEGYEDIK    VÁLTOZÁS. 


Angyal. 
Könnyebben  gyógyulsz   meg. 

Hadapród. 
....  Jönnek  .  .  .  Én  most .  .  .  igazán 
nem  is  tudom  .  .  .  illik-e  .  .  .  bocsá- 
natot kérek  tőled,  te  kedves  angyal  .  .  . 
de  én  .  .  .  nag\^on  nehezemre  esik  .  .  . 
és  egy  kicsit  szégyellem  is  magam  .  .  . 
én  .  .  .  nem  akarom  őket  még  egyszer 
látni .  .  .  bocsáss  meg  nekem  . . .  Hap- 
tákha  áll,  meghajol.  Ne  haragudj, 
hogy  elszaladok  előlük  ,  .  .  Lábúji- 
hegyen  elszalad  jobbra. 

Angyal. 
Gyerekek !  Gyerekek ! 

Feléjük  szalad  és  eltűnik. 

Jön  vissza  a  csoport,  az  angyal  nél- 
kül. Huszárok,  gyerekek,  zsibongva, 
lihegve.  A  lovak  már  nem  látszanak, 
kardok  eltűntek.  Ahogy  a  homloku- 
kat törlik,  a  csákók  is  eltűnnek. 

Most  a  zsebükből  aranyat  és  ezüstöt 
szórnak    a  gyerekek    közé. 

Tizedes. 
Nesztek    aranypénz,    ezüstpénz,    a 
mennyi  kell. 

Első  huszár. 
Van  a  huszárnak. 

Őrmester. 

Nesztek  arany  .  .  .  nesztek  ezüst  .  .  . 

A  gyerekek  sapkáiba,  lányok  köté- 
nyébe szórják  a  pénzt,  megrakják  eket 
virággal,  amit  most  hoztak  magukkal 
kívülről. 

MÁSODIK    HUSZÁR. 

Nesztek  virág. 

Harmadik  huszár. 
Liliom,  rózsa,  muskátli. 

Negyedik  huszár. 
Nesze  még  aranypénz  .  .  .  még  egy 
marokkal. 

Ötödik  huszár. 
Viola,  szegfű  ! 

Hatodik  huszár. 
Nef elejts  !  Aran^^  ezüst ! 

Alkonyodik. 
A  gyerekek   nevetve,  kiabálva   szedik 
a   pénzt,    meg   a   virágot.    Hátul   meg- 
jelenik az  angyal. 

Angyal. 
Gyerekek ! 

Nagy  csönd. 

Angyal. 

Este  van. 
Csönd.  Egy  pisszenés  se  hallik. 

Angyal. 

Este  van,  g3''erekek  .  .  .  haza  keli 
menni!  Lefelé  hallgatódzik.  ...  Oda 
lenn  már  szól  a  harang  ...  én  hallom  !,, 
Édes   anyátok    vár !    Int,   hívja    őket. 

Esteledik. 

Néma  búcsú.  Csókok.  Egy  hang  se 
hallik.  A  gyerekek  sorakoznak,  az 
angyal  szelíden  rendezi  őket.  Egyik  a 
másik  után,  igen  halkan,  énekelni  kezd 
és  mind  elindulnak  vissza,  arra,  amer- 

röl  jöttek.  A  huszárok  némán  állnak, 
ugyanúgy  csoportosulnak,  mint  mikor 
a  gyerekeket  várták.  Néznek  utánuk. 
Mozdulnak  is  utánuk,  de  az  angyal, 
aki  a  legkisebb  gyereket  kézenfogva 
utolsónak  megy  ki,  szeliden  int  feléjük, 
hogy  nekik  itt  kell  maradniok.  Látni, 
amint  hátul,  a  ködfátyol  mögött  elhú- 
zódik a  halkan  éneklő  menet.  Az  an- 
gyal a  végén  megy,  fehérvirágos  pál- 
cával lassan,  szépen  tereli  ■  őket  maga 
előtt.  A  gyerekek  énekelve  eltűnnek. 
A  huszárok  mozdiUatlanok,  míg  az 
ének  a  távolban  el  nem  hangzik.  Este- 
ledik, sötétedik.  Csillagok  gyúlnak  ki  a 
végtelenségben.  A  huszárok  egyenként 
balra  egészen  előr  ej  önnek,  és  leülnek 
egymás  mellé  a  földre,  a  pipáikat 
veszik  elő.  Egyik-másik  állva  marad. 
Csöndes,  nagyon  vontatott  beszél- 
getés, a  pipával  bajlódnak  közbe-közbe. 


Tizedes. 
Hát  .  .  .   szép  vót.  Megvót. 

Őrmester. 

Ez  is  megvót. 

Nagy  szünet. 

Első  huszár. 
Lesz  nekik  mit  mesélni. 

Tizedes. 

Ügy  is  van  rendjén.  Hadd  tudja  a 
falu. 

Őrmester. 

Hadd  higyje  a  falu. 

Tizedes. 
Hogy  így  vót. 

Őrmester. 
Nagyapám  is  így  mesélte. 

Első  huszár. 
Édesapám  is  így  mesélte. 

Őrmester. 
Hadd  mesélje  a  gyerek  is,  ha  megnő. 

Tizedes. 
így    van     ez     rendjén.     A    huszár 
maradjon  huszár. 

Nagy  szünet. 

Őrmester. 
Hadd  higyje  a  falu. 

Első  huszár. 

Jobb  az  így ! 

Nagy  szünet. 

Őrmester. 
Mer  hát  .  .  .  odalent,  ahogy  vót  .  . 

Tizedes. 

Ahogy  vót,   úgy  vót.   Máskép  vót. 
Nem  a  g3^ereknek  vót. 


Ő 


rmester. 


De  nem  ám.  Ügy  volt  jól,  ahogy  vót. 
Azt  ők  úgy  se  értik.  Nekiek  csak 
legyen  úgy,  ahogy  itt  látták. 

Első  huszár. 
A  jó  Isten  kegyelméből. 

Tizedes. 

Ahogy  itt  látták,  úgy  meséljék.  A 
huszár  m.aradjon  huszár. 

Első  Huszár. 
Minek  azt  nekik  tudni,  hogy  hogy 
vót  ?  Megmaradt  nekik  a  szép  Magyar- 
ország. 

Őrmester. 

Nem  vették  el  a  kutyák. 

Tizedes. 

Nem  adtuk  oda.  Megtartottuk  ne- 
kik. 

Első  huszár. 
A  többi  meg  nem  tartozik  rájuk. 

Őrmester. 

Az  a  mi  dolgunk. 
Mind  pipáznak  nagyon  sokáig.  Szünet. 
Függöny. 

tii 


ÖTÖDIK  VÁLTOZÁS. 

Ugyanaz  a  szín,  mint  az  első  válto- 
zásban. Minden  ugyanúgy  van,  mint 
abban  a  pillanatban  volt,  mikor  a 
függöny  az  első  kép  után  legördült. 
Megint  énekelnek  a  bakák,  messze. 
Csak  hátul  a  dombok  fölött  világosodik 
egy  kicsit  az  ég,  szürke  téli  hajnal  kezd 
derengeni.  A  virrasztó  huszár  piszkálja 
a  tüzet.  Nagy  szünet  után  ismét  két 
villanás  látszik  a  távolban,  a  dombok 
fölött,  majd  rövid  szünet  után  hallat- 
szik a  két  villanásnak  megfelelő  két 
ágyú,  nagyon  tompán.  Ismét  szünet. 
A  virrasztó  huszár  a  tűzből  pipára 
gyújt,  lassan,  kényelmesen.  Még  egy 
kicsit  hallani  az  éneket,  aztán  igen 
lassan. 

Függöny. 

